stanford-oval/wikipedia huggingface dataset:
החינוך הרע של קמרון פוסט
תקציר העלילה

בארצות הברית של 1993, נערה בשם קמרון פוסט (קלואי גרייס מורץ) מנהלת מערכת יחסים רומנטית לסבית סודית עם חברתה, קולי טיילור (קווין שפרד). כאשר סודה נחשף, דודתה של קמרון, רות (קרי באטלר), נוצרייה אדוקה, שולחת אותה אל "הבטחת האלוהים", מרכז לטיפולי המרה עבור בני נוער. המרכז מנוהל על ידי ד"ר לידיה מארש הקפדנית (ג'ניפר אילי) ואחיה, הכומר ריק (ג'ון גלאגר ג'וניור), שטוען שהשיטות של אחותו ריפאו אותו מהומוסקסואליות אחרי ששני חברים מהכנסייה שלו "חילצו" אותו מגיי בר. שותפתה לחדר של קמרון, ארין (אמילי סקגס), מדחיקה את ההומוסקסואליות שלה ומאמינה בתוכנית המקום.
קמרון מתיידדת עם שניים מהתלמידים במרכז - ג'יין פונדה (סאשה ליין), שגדלה בקומונה היפית, ואדם אדום הנשר (פורסט גודלאק), אינדיאני Two-spirit שאביו התנצר. שלושת בני הנוער נקשרים זה לזה על רקע מרדנותם וספקנותם באשר לתכלית המרכז.
במהלך טיפול קבוצתי, קמרון מודה כי היא חושבת שקולי היא "מושלמת" וד"ר מארש מסבירה לה שהומוסקסואליות שלה נובעת מדחף לא נכון שלה להיות כמו קולי. קמרון מתקשרת בחשאי לקולי ומתנצלת על איך שהתגלגלו הדברים, וקולי אומרת לה שהיא שלחה לה מכתב, אבל השיחה נקטעת. בסופו של דבר, המכתב מגיע לידי קמרון, שמגלה בו שקולי מאשימה אותה שפיתתה אותה לחטא. ג'יין קוראת את המכתב ואחר כך קורעת אותו. קמרון מתקשרת אל דודתה שתבוא לקחת אותה הביתה, אך היא מסרבת.
קמרון מנסה להסתגל טוב יותר לחיים במרכז, באמצעות פעילות גופנית יחד עם ארין. לילה אחד, כאשר לקמרון יש חלום מיני, ארין מעירה אותה והשתיים מקיימות יחסי מין, אולם מיד לאחר מכן ארין חשה בושה ומתחננת בפני קמרון שלא תספר לאף אחד.
תלמיד אחר במרכז, מארק (אוון קמפבל), אשר ציפה לחזור הביתה בקרוב, מקבל מכתב מאביו שטוען כי הוא עדיין נשי מדי. בטיפול הקבוצתי, מארק נשבר ומתחיל להתנהג בצורה לא יציבה, עד אשר ד"ר מארש משתלטת עליו. באותו הלילה, קמרון מגלה כמויות גדולות של דם באחד מתאי השירותים.
למחרת בבוקר, ד"ר מארש והכומר ריק קוראים לכולם לפגישה, ומודיעים להם שמארק נפצע קשה במהלך הלילה, מצבו יציב והוא בבית חולים, אך סירבו לפרט מעבר לכך. כאשר שניים מהתלמידים משבשים את הפגישה, ריק שולח את הילדים לחדריהם, ומודיע על קיומן של פגישות אישיות. בשיחה עם קמרון, ריק מספר לה שמארק פצע את עצמו, וחייו ניצלו בזכות אדם. קמרון מתעמתת עם ריק, ומטיחה בו שהוא וד"ר מארש לא יודעים מה הם עושים, וריק פורץ בבכי.
כאשר עובד סוציאלי מגיע למרכז, לחקור את נסיבות פציעתו של מארק, קמרון טוענת שהתלמידים במקום עוברים התעללות נפשית, אך הוא לא מקבל את טענתה. קמרון, ג'יין ואדם מחליטים לברוח מהמרכז, ומעמידים פנים שהם יוצאים לטיול רגלי. השלושה הולכים ברגל אל כביש ראשי סמוך, ועולים על טרמפ לכיוון קנדה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קלואי גרייס מורץ | קמרון פוסט | תלמידת י"א, יתומה מהוריה, גר אצל דודתה רות |
| ג'ון גלאגר ג'וניור | ריק | מדריך במרכז, אחיה של לידיה |
| סאשה ליין | ג'יין פונדה | נערה שגדלה בקומונה היפית |
| פורסט גודלאק | אדם אדום הנשר | אינדיאני Two-spirit שאביו התנצר |
| מרין אירלנד | בתאני |  |
| אוון קמפבל | מארק | מטופל במרכז שאביו חושב שהוא נשי מדי |
| קרי באטלר | רות פוסט | נוצרייה אדוקה, דודתה של קמרון |
| קווין שפרד | קולי טיילר | חברתה של קמרון |
| אמילי סקגס | ארין | שותפתה לחדר של קמרון |
| מלאני ארליך | הלן |  |
| איזק ג'ין סולסטין | סטיב |  |
| דולטון הרוד | ג'יימי |  |
| ג'ניפר אילי | ד"ר לידיה מארש | אחותו של ריק |
| כריסטופר דילן ווייט | דיין |  |
| סטיבן האוק |  | כומר |
| מק'קייב סליי | ברט |  |
| דייל סוולס |  | סבתא |
הפקה

בחודש נובמבר 2016 פורסם כי קלואי גרייס מורץ, סאשה ליין, ג'ון גלאגר ג'וניור, פורסט גודלאק וג'ניפר אילי לוהקו לסרט, עם דזירה אח'וואן כבמאית, על פי תסריט מאת ססיליה פרוגיאלה.
מייקל ב' קלארק, אלכס טרטלטוב, ג'ונתן מונטפארה ופרוגיאלה שימשו כמפיקים עם אח'וואן ואוליבייה קמפפר כמפיקים בפועל, תחת חברות ההפקה שלהן - Beachside ו-Parkville Pictures.‏
צילומי הסרט החלו בנובמבר 2016, במדינת ניו יורק.
הפצה

הסרט הוקרן בהקרנת בכורה עולמית בפסטיבל הסרטים סאנדנס ב-22 בינואר 2018, שם זכה בפרס חבר השופטים האמריקאי לדרמה אמריקאית, הכבוד הגבוה ביותר של הפסטיבל. זמן קצר לאחר מכן, FilmRise ו-Vertigo Releasing רכשו את זכויות ההפצה של הסרט בארצות הברית ובממלכה המאוחדת, בהתאמה. הסרט הוקרן בפסטיבל הסרטים טרייבקה ב-22 באפריל 2018.‏
במקור, הסרט אמור היה להיות מופץ בארצות הברית ב-10 באוגוסט 2018,‏ בפסטיבל קליידוסקופ שבארקנסו, אולם מועד זה הוקדם בשבוע, ל-3 באוגוסט 2018. בממלכה המאוחדת הסרט תוכנן בתחילה להיות מופץ ב-31 באוגוסט 2018, אך המועד נדח ל-7 בספטמבר 2018.‏
הפצה > תגובות וביקורות

הסרט קיבל בעיקר ביקורות חיוביות מצד מבקרי הקולנוע. על פי אתר האינטרנט Rotten Tomatoes, לסרט דירוג של 87% המבוסס על 170 ביקורות, עם ממוצע דירוג של 7.46 מתוך 10. על פי דעת הרוב, נכתב באתר כי מדובר בסרט התבגרות בעל "שנינות, חמלה ונדיבות". על פי האתר Metacritic, לסרט ציון של 69 מתוך 100, המבוסס על ביקורות מ-36 מבקרים, מה שמעיד על "ביקורות חיוביות בדרך כלל".
ראו גם

ילד מחוק
הערות שוליים

↑  "The Miseducation of Cameron Post". Sundance Film Festival. The Sundance Institute. נבדק ב-13 בדצמבר 2017. {{cite web}}:  (עזרה)
↑  Anderson, Ariston (26 באוקטובר 2018). "Chloe Grace Moretz Opens Up About Acting, Anxiety and "Becoming an Adult"". The Hollywood Reporter. נבדק ב-26 באוקטובר 2018. {{cite web}}:  (עזרה)
↑  "The Miseducation of Cameron Post". Box Office Mojo. IMDb. נבדק ב-26 באוקטובר 2018. {{cite web}}:  (עזרה)
↑  Siegel, Tatiana (18 בנובמבר 2016). "Chloe Grace Moretz, Sasha Lane to Star in Gay Conversion Drama 'The Miseducation of Cameron Post'". The Hollywood Reporter. Prometheus Global Media. נבדק ב-18 בנובמבר 2016. {{cite web}}:  (עזרה)
↑  McNary, Dave (18 בנובמבר 2016). "Chloe Grace Moretz, Sasha Lane Starring in 'Miseducation of Cameron Post'". Variety. Penske Business Media. נבדק ב-18 בנובמבר 2016. {{cite web}}:  (עזרה)
↑  Hipes, Patrick (18 בנובמבר 2016). "Chloë Grace Moretz To Star In Pic Based On 'The Miseducation Of Cameron Post'". Deadline Hollywood. Penske Business Media. נבדק ב-18 בנובמבר 2016. {{cite web}}:  (עזרה)
↑  Zukerman, Daniel (3 בנובמבר 2016). "Moretz stars in film shot in Cairo, Coxsackie". The Daily Mail. Associated Newspapers. נבדק ב-18 בנובמבר 2016. {{cite web}}:  (עזרה)(הקישור אינו פעיל)
↑  Zukerman, Daniel (4 בנובמבר 2016). "Area is a convincing stand-in for filmmakers". The Daily Mail. Associated Newspapers. נבדק ב-18 בנובמבר 2016. {{cite web}}:  (עזרה)(הקישור אינו פעיל)
↑  Olsen, Mark; Anderson, Tre'vell. "'The Miseducation of Cameron Post,' 'Burden' take top prizes at a quiet Sundance Film Festival". Los Angeles Times. נבדק ב-9 באפריל 2018. {{cite web}}:  (עזרה)
↑  "2018 Sundance Film Festival: Feature Films Announced". Sundance Film Festival. The Sundance Institute. 29 בנובמבר 2017. נבדק ב-29 בנובמבר 2017. {{cite web}}:  (עזרה)
↑  "Sundance Program Schedule" (PDF). Sundance Film Festival. נבדק ב-14 בדצמבר 2017. {{cite web}}:  (עזרה)
↑  Siegel, Tatiana (23 במרץ 2018). "Sundance Grand Jury Winner 'Miseducation of Cameron Post' Lands at FilmRise". The Hollywood Reporter. Prometheus Global Media. נבדק ב-23 במרץ 2018. {{cite web}}:  (עזרה)
↑  Grater, Tom (27 במרץ 2018). "Sundance Grand Jury prize winner 'The Miseducation Of Cameron Post' gets UK deal (exclusive)". Screen Daily. Screen International. נבדק ב-28 במרץ 2018. {{cite web}}:  (עזרה)
↑  "The Miseducation of Cameron Post". Tribeca Film Festival. אורכב מ-המקור ב-2019-07-09. נבדק ב-23 באפריל 2018. {{cite web}}:  (עזרה)
↑  "The Miseducation of Cameron Post". Laemmle Theatres. נבדק ב-11 באפריל 2018. {{cite web}}:  (עזרה)
↑  "2018 Festival Schedule". Kaleidoscope (באנגלית אמריקאית). נבדק ב-2018-09-06.
↑  "The Miseducation of Cameron Post". Launching Films. Film Distributors' Association. אורכב מ-המקור ב-2018-04-05. נבדק ב-28 במרץ 2018. {{cite web}}:  (עזרה)
↑  "The Miseducation of Cameron Post (2018)". Rotten Tomatoes. Fandango Media. נבדק ב-27 בפברואר 2019. {{cite web}}:  (עזרה)
↑  "The Miseducation of Cameron Post Reviews". Metacritic. CBS Interactive. נבדק ב-1 בדצמבר 2018. {{cite web}}:  (עזרה)
טייבה (ג'נין)

| --- | --- |
 טריטוריה:  הרשות הפלסטינית הרשות הפלסטינית
 נפה:  ג'נין
 תאריך ייסוד:  1948
 אוכלוסייה:  ‏
  ‑ בכפר:  2,100
 קואורדינטות:  32°30′55″N 35°11′21″E﻿ / ﻿32.515302777778°N 35.189105555556°E﻿ / 32.515302777778; 35.189105555556 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) טייבה(למפת הכרמל רגילה) טייבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טייבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טייבה  he tabBackground:;tabBorder:#aaa;defaultTab:0;
 
הכפר ח'רבת אל-טייבה הוא כפר פלסטיני השוכן לצד גדר ההפרדה, החוצצת בינו לבין אום אל-פחם, כ-17 ק"מ מצפון-מערב לעיר ג'נין ושייך לנפת ג'נין.
הכפר הוקם בשנת 1948, על ידי פליטים מאום אל-פחם (בני משפחות ג'בארין, מחאמיד, אגבריה וְמחאג'נה) ומספר התושבים הוא כ-2,100 איש.
קרקעות, חקלאות ומים

רוב אדמות הכפר הן הרריות והגידול העיקרי הוא זיתים.
הקמת גדר ההפרדה הצריכה הפקעה של חלק מאדמות הכפר ובין היתר גם את מגרש הכדורגל שהיה שייך לבית הספר לבנים, הצמוד לגדר ההפרדה.
חינוך

בכפר טייבה יש כ-600 תלמידים ותלמידות, הלומדים בשני בתי ספר לבנים ובית ספר אחד לבנות. הלימודים בכפר הם עד כתה י"א, ואת כתה י"ב הם לומדים ביישובים סמוכים.
תעסוקה

עד לבניית הגדר נהגו רוב הגברים לעבוד בתוך תחומי הקו הירוק.
פח"ע

ב 4 אוקטובר 2001 ביצע צעיר תושב הכפר, נזיר חמאד, פיגוע ירי בעפולה, כשהוא מחופש לחייל צה"ל. וכתוצאה נהרגו שלושה ונפצעו שבעה-עשר. נזיר חוסל במקום. ארגון גדודי חללי אלאקצא לקח אחריות על הפיגוע.
הערות שוליים

↑  عملية العفولة – الإستشهادي نظير حماد, اقصى برس, ‏2012-03-08 (בערבית)
↑  شهداء الأقصى تتبنى عملية العفولة والديمقراطية عملية طولكرم.. وإسرائيل تستأنف سياسة الاغتيالات | البوابة, www.albawaba.net (בערבית)
רומן לא חוקי

| --- | --- |
כרזת הסרט
כרזת הסרט
 מבוסס על:  רומן של אלמור לנארד
 בימוי:  סטיבן סודרברג
 הופק בידי:  דני דה ויטו  מייקל שמברג  סטייסי שר
 תסריט:  סקוט פרנק
 עריכה:  אן קואטס
 שחקנים ראשיים:  ג'ורג' קלוני  ג'ניפר לופז
 מוזיקה:  דייוויד הולמס
 צילום:  אליוט דייוויס
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  26 ביוני 1998
 משך הקרנה:  123 דקות
 שפת הסרט:  אנגלית
 סוגה:  סרט פשע, סרט כלא, סרט פעולה, קומדיה רומנטית, סרט שוד, סרט מבוסס יצירה ספרותית 
 מקום התרחשות:  דרום פלורידה, דטרויט, מיאמי 
 תקציב:  48 מיליון דולר
 הכנסות:  77.7 מיליון דולר
 הכנסות באתר מוג'ו:   outofsight
 דף הסרט ב־IMDb
 
רומן לא חוקי (באנגלית: Out of Sight) הוא סרט שוד אמריקאי משנת 1998 בבימויו של סטיבן סודרברג, עם ג'ורג' קלוני וג'ניפר לופז בתפקידים הראשיים.
התסריט מבוסס על הרומן "Out of Sight" של אלמור לנארד משנת 1996.
בטקס פרסי אוסקר ה-71 הסרט היה מועמד לפרס אוסקר לתסריט המעובד הטוב ביותר (קוט פרנק) ולפרס אוסקר לעריכה הטובה ביותר (אן קואטס) ול-15 מועמדויות לפרסים שונים.
תקציר העלילה

ג'ק פולי (ג'ורג' קלוני) הוא שודד בנקים מועד. בתחילת הסרט הוא נכנס לבנק, מאיים איום סרק על הפקידה שתיתן לו כסף, יוצא מהבנק ונתפס לאחר שאינו מצליח להתניע את מכוניתו. הוא נידון לעונש מאסר ארוך ומתכנן בריחה עם עוד כמה אסירים.
הוא מתקשר לגרושתו אדל (קתרין קינר) במיאמי ומודיע לה על מועד הבריחה ושתדאג שחברו באדי (וינג ריימס) יבוא לאסוף אותו מבית הכלא.
קארן סיסקו (ג'ניפר לופז) היא סוכנת FBI שנקלעת למקום בעת הבריחה. ג'ק ובאדי תופסים אותה ומכניסים אותה לתא מטען של מכוניתה ביחד עם ג'ק. בתא המטען מתחיל ג'ק לשוחח איתה והיא מתאהבת בו מהרגע הראשון. ג'ק מחליט לשחרר אותה ולהעביר אותה למכוניתו של העברין גלן מייקלס (סטיב זאן) אבל כשהיא מזהה אותו הוא נתקף בפחד, מתנגש בעמוד ובורח. היא נפצעת קל, מטופלת בבית חולים ומשוחררת. הוא חולמת שבמקום לאסור את ג'ק, הם מקיימים סקס.
קארן מחלימה, מגיעה לאדל ואוסרת שם את העבריין צ'ינו (לואיס גוסמן) שמגיע לנקום בג'ק. תמורת זה היא מצורפת לצוות הרדיפה אחרי ג'ק.
אנשי ה־FBI ובהם קארן פושטים על בית המלון במיאמי בו נמצאים ג'ק ובאדי. שניהם מצליחים להימלט במעלית. קארן מבחינה בג'ק אבל לא מסגירה אותו. לאחר זאת היא נפגשת עם ג'ק בבאר והם מקיימים יחסים.
ג'ק ובאדי עושים דרכם לדטרויט שם גר עבריין צוארון לבן בשם ריצ'רד ריפלי (אלברט ברוקס) שגילה להם שבביתו יש יהלומים לא מלוטשים בשווי חמישה מיליון דולר. ג'ק הגן בכלא על ריפלי מפני עבריינים וריפלי הבטיח לו תפקיד בחברתו אך התכחש לכך לאחר מכן וג'ק רוצה לנקום בו.
ג'ק ובאדי נוסעים לדטרויט שם הם מתחברים לצוות עבריינים שהכירו בכלא - מוריס מילר (דון צ'ידל), קנת מילר (איזאיה וושינגטון) ובוב "ילד לבן" (גלן לונקר). קאן מגיעה לדטרויוט, חוקרת את מוזל מילר (ויולה דייוויס) על אחיה וגיסה ומתחקה אחרי העבריינים.
הם מגיעים לביתו המהודר של ריפלי, משתלטים על העוזרת שלו מידג' (ננסי אלן) ומצליחים לפרוץ את הכספת שמתגלה ריקה. בינתיים מגלים ג'ק ובאדי את ריפלי מתחבא. הוא מגלה להם שהיהלומים בתוך אקווריום. באדי לוקח אותם ומסתלק לשדה התעופה ובינתיים הורג ג'ק את קנת שניסה לאנוס את מידג'. קארן נכנסת ובקרב היריות נהרגים מוריס ובוב. קארן יורה ברגלו של ג'ק ואוזקת אותו. בסוף היא מלווה אותו לבית הכלא.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ורג' קלוני | ג'ק פולי | עבריין |
| ג'ניפר לופז | קארן סיסקו |  |
| וינג ריימס | באדי | עבריין |
| דון צ'ידל | מוריס מילר | עבריין |
| סטיב זאן | גלן מייקלס | עבריין |
| גלן לונקר | בוב | עבריין |
| אלברט ברוקס | ריצ'רד ריפלי |  |
| לואיס גוזמן | צ'ינו | עבריין |
| איזאיה וושינגטון | קנת מילר | עבריין |
| ננסי אלן | מידג' |  |
| קתרין קינר | אדל | ידידה של ג'ק |
| ויולה דייוויס | מוזל מילר | אחותו של מוריס |
| דניס פרינה | מרשל סיסקו | אבא של קארן |
שטח פתוח (סרט, 2003)

| --- | --- |

 בימוי:  קווין קוסטנר 
 הופק בידי:  קווין קוסטנר 
 תסריט:  Craig Storper 
 עריכה:  מיקלוס רייט 
 שחקנים ראשיים:  רוברט דובאל ג'יימס רוסו אברהם בנרובי פיטר מקניל קים קואטס דייגו לונה מייקל גמבון מייקל ג'טר אנט בנינג קווין קוסטנר ג'וליאן ריצ'ינגס 
 מוזיקה:  מייקל קאמן 
 צילום:  ג'. מייקל מארו 
 מדינה:  ארצות הברית 
 חברת הפקה:  סרטי טאצ'סטון 
 חברה מפיצה:  אולפני וולט דיסני, נטפליקס 
 שיטת הפצה:  וידאו על פי דרישה 
 הקרנת בכורה:  29 בינואר 2004 
 משך הקרנה:  133 דק' 
 שפת הסרט:  אנגלית 
 סוגה:  מערבון, סרט דרמה, סרט מבוסס יצירה ספרותית 
 מקום התרחשות:  מונטנה 
 הכנסות באתר מוג'ו:   openrange
 דף הסרט ב־IMDb
 
שטח פתוח (באנגלית: Open Range) הוא סרט מערבון אמריקאי משנת 2003 בבימויו של קווין קוסטנר, שגם מככב בסרט לצדו של רוברט דובאל ואנט בנינג. הסרט עוסק בחייהם של שני בוקרים, בוס ספירמן (דובאל) ושרלי ווייט (קוסטנר), שמנהלים עדר בקר בשטח פתוח. כשהם נתקלים במרשל מושחת וקבוצת פושעים שמנסים להשתלט על השטח, הם נאלצים להילחם על צדק וחירות. הסרט עוסק בחופש ובצדק במערב הפרוע.
הסרט זכה להצלחה קופתית כאשר הכניס 68.3 מיליון דולר אל מול תקציב של 22 מיליון דולר וזכה לשבחים ביקורתיים.
עלילה

הסרט מתמקד בשני בוקרים שמסתבכים עם בעלי אדמות מושחתים המנסים להשליט סדר בדרכם. העימות מוביל למאבק מוסרי ואישי. לאורך הסרט מתפתחת גם מערכת יחסים רומנטית בין שרלי לאישה מקומית בשם סו (אנט בנינג), המוסיפה מימד רגשי לסיפור.
צוות השחקנים

קווין קוסטנר בתפקיד שרלי ווייט
רוברט דובאל בתפקיד בוס ספירמן
אנט בנינג בתפקיד סו בארלו
מייקל גמבון בתפקיד דנטון באג
ביקורות

הסרט זכה לשבחים על הבימוי של קוסטנר ועל האווירה האותנטית שיצר. שטח פתוח נחשב לאחד המערבונים המוערכים של שנות ה-2000. ב-Rotten Tomatoes, הסרט קיבל ציון של 79%, וב-Metacritic, הוא קיבל ציון של 67 מתוך 100.
הרץ במבוך: תרופת המוות

| --- | --- |

כרזת הסרט בעברית
 מבוסס על:  "תרופת המוות" מאת ג'יימס דשנר
 בימוי:  וס בול 
 הופק בידי:  אלן גולדסמיט-ויין ויק גודפרי מרטי בווהן לי סטולמן ווס בול ג'ו הארטוויק ג'וניור
 תסריט:  ט.ס נוולין 
 עריכה:  דן זימרמן 
 שחקנים ראשיים:  דילן או'בריאן תומאס סאנגסטר קאיה סקודלריו נטלי עמנואל ג'יאנקרלו אספוזיטו קי הונג לי ויל פולטר פטרישה קלארקסון איידן גילן ג'ייקוב לופלנד
 מוזיקה:  ג'ון פסנו 
 צילום:  גיולה פדוס 
 מדינה:  ארצות הברית 
 חברת הפקה:  טמפל היל אנטרטיינמנט, TSG אנטרטיינמנט, בפסקה זו רשומה אחת נוספת שטרם תורגמה 
 חברה מפיצה:  20th Century Fox
 שיטת הפצה:  וידאו על פי דרישה 
 הקרנת בכורה:  ארצות הברית 26 בינואר 2018 ישראל 25 בינואר 2018
 משך הקרנה:  143 דק' 
 שפת הסרט:  אנגלית 
 סוגה:  מתח/מדע בדיוני
 תקציב:  62,000,000$
 הכנסות:  288,261,741$ (3 במאי 2018)
 הכנסות באתר מוג'ו:   mazerunner3
 סרט קודם:  הרץ במבוך: מבחני הכווייה
 אתר רשמי
 דף הסרט ב־IMDb
 
הרץ במבוך: תרופת המוות (באנגלית: Maze Runner: The Death Cure) הוא סרט פעולה ומדע בדיוני אמריקאי בבימויו של ווס בול שיצא בינואר 2018. הסרט מבוסס על הרומן של ג'יימס דשנר, תרופת המוות, ומהווה סרט המשך שלישי ואחרון בסדרת סרטי הרץ במבוך לאחר הרץ במבוך: מבחני הכווייה. הסרט יועד לצאת ב-17 בפברואר 2017 בארצות הברית אך תאריך היציאה שלו נדחה לבסוף ל-26 בינואר 2018 בארצות הברית ול-25 בינואר בישראל, מה שאפשר זמן התאוששות לדילן או'בריאן מפציעות שנגרמו לו במהלך הצילומים.
שחקנים

דילן או'בריאן - תומאס
קאיה סקודלריו - תרזה
תומאס סאנגסטר - ניוט
דקסטר דרדן - מחבת
נטלי עמנואל - הרייט
ג'יאנקרלו אספוזיטו - ז'ורז'ה
איידן גילן - ג'נסון
וולטון גוגינס - לורנס
קי הונג לי - מינהו
ג'ייקוב לופלנד - אריס
קתרין מקנמרה - סוניה
ברי פפר - וינס
ויל פולטר - גאלי
רוזה סלזאר - ברנדה
פטרישה קלארקסון - אוה פייג'
הפקה

בחודש מרץ 2015 אושר כי ט.ס נוולין, שהיה אחד מכותבי התסריט לסרט הראשון וכתב את התסריט לסרט השני, יכתוב גם את התסריט לסרט השלישי.
ווס בול אישר כי אם הוא יחזור לביים את הסרט השלישי, הוא לא יחולק לשני חלקים.
ב-16 בספטמבר 2015 אושר כי בול יביים את הסרט האחרון.
הפקה > צילומים

שלב הצילומים החל ב-14 במרץ 2016 בוונקובר שבקולומביה הבריטית. עוד לפני כן פורסם בכנס קומיק-קון בסן דייגו שהצילומים יתחילו בפברואר 2016.
ב-18 במרץ 2016 דווח כי השחקן דילן או'בריאן נפצע על סט הצילומים ואושפז. ג'יימס דשנר פרסם בציוץ בחשבון הטוויטר שלו כי ההפקה נדחתה עקב התאונה. נאמר גם כי המפיקים מתכננים לחדש את הצילומים סביב אמצע חודש מאי. לפי מנהלי ההפקה בקנדה, צילומי הסרט היו אמורים להמשיך ב-9 במאי והצילומים העיקריים היו אמורים להסתיים ב-26 ביולי. עם זאת, ההפקה נעצרה ללא הגבלת זמן לאחר שהתברר כי פציעותיו של או'בריאן היו חמורות ממה שציפו בהתחלה.
הצילומים המשיכו לבסוף ב-6 במרץ 2017 בקייפטאון שבדרום אפריקה. במאי 2017 פורסם כי וולטון גוגינס ישחק את תפקידו של לורנס, שתואר כ"טיפוס מסוכן ויוצא דופן שיש בו חלק מהפכני, חלק אנרכיסטי וקול של האנשים חסרי הקול". צילומי הסרט העיקריים הסתיימו ב-3 ביוני 2017.
יציאה לאקרנים

הסרט תוכנן לצאת בארצות הברית ב-17 בפברואר 2017. עם זאת, עקב פציעתו של דילן או'בריאן, פורסם כי קיימת סבירות נמוכה שהסרט יצא בתאריך זה. ב-27 במאי 2016 20th Century Fox קבעו מחדש את תאריך יציאת הסרט ל-12 בינואר 2018, מה שאפשר לדילן או'בריאן זמן להחלמה מפציעותיו.
ב-22 באפריל 2017 חברת ההפקה דחתה שוב את תאריך השחרור, ל-9 בפברואר 2018, במטרה לתת יותר זמן לתהליכי ההפקה המאוחרת. מספר חודשים לאחר מכן, ב-25 באוגוסט, חברת ההפקה הקדימה את השחרור בשבועיים. הצגת הבכורה של הסרט נערכה ב-26 בינואר 2018 בארצות הברית בקולנועים וב-IMAX.
ביקורות והכנסות > Box office

בארצות הברית וקנדה הסרט שוחרר למקביל להפצה הרחבה של הסרט Hostiles וצפוי להרוויח כ-20 מיליון דולר ב-3,786 אולמות קולנוע בסוף השבוע הראשון ליציאתו. הסרט גרף 1.5 מיליון דולר בהצגת הטרום בכורה שלו בחמישי בערב, לאחר שהסרט הראשון גרף 1.1 מיליון דולר והשני 1.7 מיליון דולר.
שבוע קודם לשחרורו באמריקה הצפונית, הסרט שוחרר בדרום קוריאה, אוסטרליה וטאיוואן, שם הוא גרף 15.1 מיליון דולר בסוף השבוע הראשון.
ביקורות והכנסות > תגובות מבקרים

בדירוג אתר Rotten Tomatoes, הסרט קיבל דירוג של 44% בהתבסס על 113 ביקורות, וממוצע משוקלל של 5.3/10. קונצנזוס של מבקרי האתר טען כי "הרץ במבוך: תרופת המוות יכול להציע סגירת מעגל לכל אוהדי הזיכיון, אך לכל מי שלא היה מכור לזיכיון, עדיף לוותר על צפייה בפרק האחרון והנפוח הזה". באתר Metacritic הסרט קיבל ציון משוקלל של 52 מתוך 100, בהתבסס על 35 מבקרים, מה שמצביע על "ביקורות מעורבות או ממוצעות". קהלים שנשאלו על ידי CinemaScore נתנו לסרט ציון "B+" מתוך סולם בין A+ ל-F.
ביקורות והכנסות > פרסים

| שנה | טקס | קטגוריה | מקבלי הפרס | תוצאה |
| --- | --- | --- | --- | --- |
| 2018 | פרסי בחירת הנוער 2018 | הסרט הנבחר: אקשן | הרץ במבוך: תרופת המוות | מועמדות |
| 2018 | פרסי בחירת הנוער 2018 | שחקן הקולנוע הנבחר: אקשן | דילן או'בריאן | מועמדות |
| 2018 | פרסי בחירת הנוער 2018 | הכימיה הנבחרת בסרט קולנוע | דילן או'בריאן וקאיה סקודלריו | מועמדות |
| 2018 | פרסי בחירת הנוער 2018 | נבל הקולנוע הנבחר | איידן גילן | מועמדות |
הערות שוליים

↑  אניטה בוש, ‘Maze Runner: The Death Cure’ Sets T.S. Nowlin To Pen, באתר Deadline,‏ 4 במרץ 2015
↑  פיטר סקירטה, ‘The Maze Runner’ Finale ‘The Death Cure’ Won’t Be Split Into Two Movies, באתר SlashFilm,‏ 9 באוקטובר 2014
↑  The Maze Runner 3 to begin filming in Vancouver in March, באתר DailyHive,‏ 18 בינואר 2016
↑  'The Maze Runner: Death Cure' News And Updates: Filming Confirmed; Release Date Set On February, באתר JOBS & HIRE,‏ 9 במרץ 2016
↑  ציוץ של ClevverTV באתר טוויטר, 9 ביולי 2015
↑  מריאן זמברגה, ‘Maze Runner’ Star Dylan O’Brien Injured on Set, באתר Variety,‏ 18 במרץ 2016
↑  מארק מלקין, Maze Runner Star Dylan O'Brien "Healing Very Well" After On-Set Accident, Will Return to Work in About Six Weeks, באתר Eonline,‏ 5 באפריל 2016
1 2  רבקה פורד ובוריס קיט, Dylan O'Brien's Injuries Force 'Maze Runner' Sequel to Extend Production Shut Down, באתר Yahoo!,‏ 30 באפריל 2016
↑  לנה וילסון, Maze Runner: The Death Cure Resumes Filming In February, באתר Screenrant,‏ 29 באוגוסט 2016
↑  ריצ'רד פורמן, Maze Runner film production leaving B.C. for South Africa, באתר The Globe And Mail,‏ 4 בספטמבר 2016
↑  ציוץ של ווס בול באתר טוויטר, 2 במרץ 2017
↑  פטריק היפס, Walton Goggins Set For ‘Maze Runner: The Death Cure’, באתר Deadline,‏ 10 במאי 2017
↑  ציוץ של ווס בול האתר טוויטר, 4 ביוני 2017
↑  אדם צ'יטווד, MAZE RUNNER: THE DEATH CURE Set for 2017 Release; Miraculously Not Being Split into Two Movies, באתר Collider,‏ 18 באפריל 2015
↑  דייב מקנרי, Dylan O’Brien’s ‘Maze Runner: Death Cure’ Release Pushed Back to 2018, באתר Variety,‏ 27 במאי 2016
↑  ציוץ של ווס בול באתר טוויטר, 22 באפריל 2017
1 2  דייב מקנרי, Box Office: ‘Maze Runner: The Death Cure’ Races Toward $20 Million Opening, באתר Variety,‏ 23 בינואר 2018
↑  אנתוני ד'אלסנדרו, Fox Controls Close To 40% Of Weekend B.O. Led By ‘Maze Runner’ & Oscar Holdovers; ‘Hostiles’ Gallops Toward $10M, באתר Deadline,‏ 26 בינואר 2018
↑  Maze Runner: The Death Cure, באתר Rotten Tomatoes
↑  Maze Runner: The Death Cure, באתר Metacritic
| "הרץ במבוך" מאת ג'יימס דשנר |
| --- | --- | --- |
| הרץ במבוך סרט | מבחני הכווייה סרט | תרופת המוות סרט |
אחר
מסדר ההרג • צופן המגפה • ארמון ארכובה
המלודרמר של מיקי

| --- | --- |
כרזת הסרט
כרזת הסרט
 מבוסס על:  הרומן "אוהל הדוד תום" מאת הארייט ביצ'ר סטואו
 בימוי:  וילפרד ג'קסון
 הופק בידי:  וולט דיסני
 תסריט:  וילפרד ג'קסון וולט דיסני
 עריכה:  וילפרד ג'קסון וולט דיסני
 מדבבים:  וולט דיסני פינטו קולביג מרסלייט גארנר בילי בלטשר
 מוזיקה:  אוליבר ולאס
 צילום:  וילפרד ג'קסון 
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 הקרנת בכורה:  18 במרץ 1933
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי, עיבוד קולנועי
 דף הסרט ב־IMDb
 
המלודרמר של מיקי (באנגלית: Mickey's Mellerdrammer) הוא סרט הנפשה קצר אמריקאי משנת 1933 שהופק על ידי וולט דיסני הפקות והופץ על ידי יונייטד ארטיסטס. כותרת הסרט היא שיבוש של המילה "מלודרמה", שהייתה נשמעת בתקופת מופעי המינסטרל המוקדמים. הסרט מבוסס על הרומן נגד העבדות של הארייט ביצ'ר סטואו משנת 1852, "אוהל הדוד תום", ומככבים בו מיקי מאוס וחבריו המפיקים מחזה משלהם על רומן. זהו הסרט ה-54 בסדרת סרטי "מיקי מאוס" והרביעי שיצא באותה השנה.
הסרט מציג את מיקי מאוס וכמה מהדמויות האחרות מושחרי פנים עם שפתיים מנופחות; זקן לחיים לבן עשוי מכותנה; והכפפות הלבנות הרגילות שלו.
עלילה

בסרט, מיקי מאוס, מיני מאוס, גופי (שהיה ידוע אז בשם דיפי דואוג), הוראס הורסקולר, קלרבל הפרה ואחרים מציגים ביצוע קליל משלהם בתקציב נמוך לרומן "אוהל הדוד תום" מהמאה ה-19 עבור קהל בעלי חיים באסם שהוסב לתיאטרון עבור המאורע.
הוראס מגלם את הבעלים הלבן של העבד סיימון לאגרי. מיני מגלמת את הילדה הלבנה הצעירה, אווה. מיקי מגלם את הדוד תום הזקן, עם כותנה סביב אוזניו וסנטרו, ואת השפחה הצעירה טופסי. קלרבל מגלמת את השפחה אליזה. גופי מתפקד כעוזר הבמה של ההפקה.
הסרט פותח כשמיקי וקלרבל בחדרי ההלבשה שלהם מורחים איפור שחור עבור תפקידיהם (מיקי נעזר בדינמיט קטן כדי להשחיר את פניו). הסרט מתמקד הרבה יותר במאמצי הדמויות להצליח להעלות את המחזה, מאשר בגרסה מונפשת ל"אוהל הדוד תום". הסרט מכיל סצנות רבות של מיקי ושאר הדמויות משתמשים באביזרים מאולתרים כבדיחות ויזואליות.
הסרט סוגר עם הדמויות אשר יוצאות לקדמת הבמה לקידה, ודמותו של הוראס מוטחת בעגבניות רקובות. כשגופי מגיח מאחורי הבמה, עוגת שוקולד מושלכת על פניו, מה שמשאיר אותו במה שנראה כמו השחרת פנים, וכאשר גופי צוחק את צחוקו המטופש הסרט מסתיים.
דמויות ומדבבים

מיקי מאוס – וולט דיסני
מיני מאוס – מרסלייט גארנר
הוראס הורסקולר – בילי בלטשר
קלרבל הפרה – אלוויה אלמאן
גופי – פינטו קולביג